**«Қазақстанның депозиттерге**

**кепілдік беру қоры» АҚ**

**Төрағасының 2024 жылғы**

**«\_\_\_»\_\_\_\_\_\_\_\_\_ № \_\_\_\_**

**бұйрығымен бекітілген**

**Құпиялылықты сақтау туралы келісім**

**Алматы қ.**

Осы Келісіммен оның талаптарына қосылған «Қазақстанның депозиттерге кепілдік беру қоры» АҚ (бұдан әрі - Қор) активтерінің *әлеуетті кастодианы немесе сенімгер басқарушыларының* құпия ақпаратты табыстау және пайдалану талаптары айқындалады.

*Әлеуетті кастодианды* немесе Қор активтерінің *сенімгер басқарушысын* қосу Қордың Директорлар кеңесінің 2023 жылғы 04 қазандағы № 28 шешімімен бекітілген, «Қазақстанның депозиттерге кепілдік беру қоры» АҚ активтерін сенімгер басқарушыларды және кастодиандарды таңдау тәртібінің 2-Қосымшасына сәйкес нысан бойынша толтырылған және қол қойылған Қосылу туралы өтініш негізінде жүзеге асырылады.

Қор кастодиандық шарт немесе Қордың активтерін сенімгерлікпен басқару туралы шарт жасасуға жазбаша ерік білдіру хатын алғаннан кейін, осы Келісімге қосылған, Қор активтерінің *сенімгер басқарушысы немесе әлеуетті кастодиан* және Қордың өзі осы Келісімнің белгілеген барлық талаптары мен міндеттемелерін қабылдайды.

**Келісімде қолданылатын ұғымдар**

Келісімде мына ұғымдар қолданылады:

Шарт – *Кастодиандық шарт немесе Қор активтерін сенімгерлікпен басқару шарты,* сондай-ақ оны жасасу үшін жүргізілген барлық әрекеттер, келісімдер, уағдаластықтар (оның ішінде ауызша) және хат алмасулар;

Серіктес – әлеуметті *кастодиан* *немесе Қор активтерін сенімгер басқарушы;*

Жариялаушы тарап – Құпия ақпараттың меншік иесі немесе иегері болып табылатын және Шарт бойынша өз міндеттемелерін лайықты деңгейде орындау мақсатында сол Құпия ақпаратты Қабылдаушы тарапқа беруші Тарап; Қабылдаушы тарап – Шарт бойынша өздеріне тиесілі міндеттемелерді лайықты дәрежеде орындау мақсатында Келісімде көзделген тәртіпте және талаптар аясында Жариялаушы тараптан Құпия ақпаратты алушы немесе сондай ақпаратқа қол жеткізуге рұқсат алушы Тарап; Құпия ақпарат – Тараптарға және олардың үлестес тұлғаларына қатысты кез келген деректерді, олардың ішінде қаржылық, экономикалық, маркетингтік, жоспарлық, техникалық, өндірістік, заңдық сипатқа ие ақпарат, сондай-ақ үшінші тұлғаларға белгілі еместігінің, сондай-ақ кеңінен таратуға және (немесе) кімнің болса да шексіз қолдана беруіне арналмағандығының арқасында өзінің иесі немесе ұстаушысы үшін нақты және әлеуетті құндылыққа ие кез келген ақпаратты білдіреді. Келісімнің талаптары, сондай-ақ қорғалатын ақпарат та Құпия ақпаратқа жатады. Оны пайдалануға қатысты рұқсат Тапсырыс берушінің құқықтық актісінде көзделген тәртіп пен талаптар аясында беріледі. Қазақстан Республикасының заңнамасымен мемлекеттік құпияға және (немесе) заң қорғайтын құпияға жататын мәліметтер, шектеулі қолжетімділікке ие дербес деректер, сондай-ақ «Қызметтік пайдалануға арналған» деген белгісі бар қызметтік ақпарат Тараптар арасында өзара алмасуға жатпайды;

құпия ақпаратты жариялау – Қабылдаушы тараптың санкцияланбаған әрекеттері. Соның нәтижесінде үшінші тұлғалар Жариялаушы тараптан кез келген нысанда алған Құпия ақпаратты пайдалануға рұқсат алады. Сонымен қатар Қабылдаушы тараптың Жариялаушы тараптан алған Құпия ақпараттың лайықты деңгейде қорғалуын қамтамасыз етпеген әрекетсіздігі де Құпия ақпаратты таратқан болып танылады. Өйткені бұл үшінші тұлғалардың мұндай ақпараттарға қол жеткізуіне әкеп соғады; Үшінші тұлғалар – Шарт бойынша Тарап болып табылмайтын заңды тұлғалар (Қазақстан Республикасының Ұлттық Банкі мен Қазақстан Республикасының Қаржы нарығын реттеу және дамыту агенттігін қоспағанда), сондай-ақ Серіктес Шарт бойынша жұмыстарға тартпаған кез келген жеке тұлғалар; үлестес тұлға – заңды тұлғаның ұйымдық-құқықтық нысанына (соған қатысты үлестестіктің бар екендігі анықталады) байланысты Қазақстан Республикасының «Акционерлік қоғамдар туралы» және «Жауапкершілігі шектеулі және қосымша жауапкершілігі бар серіктестіктер туралы» Заңдарына сәйкес үлестес тұлға нышанына сәйкес келетін тұлға.

1. **Келісімнің мәні**
	1. Келісім Тараптардың Шарт бойынша өз міндеттемелерін орындау аясында бір-біріне Құпия ақпаратты беру шарттарын, сондай-ақ Тараптардың Құпия ақпаратты пайдалану шарттарын белгілейді.
	2. Құпия ақпаратты беру шарасын Жариялаушы тарап Қабылдаушы тарапқа Құпия ақпаратты қағаз намесе электрондық жеткізгіште, сондай-ақ берілетін ақпараттың құпиялылығын және Құпия ақпаратты Жариялаушы тараптың бергендігін, ал Қабылдаушы тараптың қабылдап алғандығын растайтын, Тараптар мақұлдаған кез келген өзге ақпарат беру әдісімен жүзеге асырады.

Құпия ақпаратты жолдау барысында «Құпия» таңбасынсыз ашық байланыс арналарын, сыртқы электрондық пошталарды, қағаз жеткізгіште пошталық жөнелтілімді пайдалануға тыйым салынады.

* 1. Келісімге сәйкес мыналар:
1. заңды негізде еркін қолжетімділікте болған;
2. Қабылдаушы тарапқа беру сәтінде Қабылдаушы тараптың Келісім бойынша қандай да бір міндеттемені бұзуынсыз-ақ көпшілікке белгілі болған немесе кейіннен бүкіл жұртқа белгілі болған, бірақ Қабылдаушы тарап жариялау көзін көрсете алатын, немесе
3. Қабылдаушы тарапқа беру сәтінен бұрын-ақ Қабылдаушы тараптың қарамағанда болған және оның құпия сақтау міндеттемесі туындамай тұрғанда алынғандығын және мұны Қабылдаушы тарап дәлелдеп бере алатын, немесебыла получена на законном основании от третьих лиц без какого-либо известного обязательства о конфиденциальности, или
4. үшінші тұлғалардан құпиялылық туралы қандай да бір міндеттемесіз, заңды негізде алынған, немесе
5. Жариялаушы тарап жариялауға жазбаша түрде рұқсат берген ақпараттар қорғалатын және жариялауға болмайтын Құпия ақпаратқа жатпайды.
6. **Тараптардың құқықтары мен міндеттері**
	1. Әрбір Тарап Құпия ақпаратты жариялауға болмайтындығын мойындайды және:
7. алынған бүкіл Құпия ақпаратты қатаң құпия түрінде сақтауға:
8. алынған Құпия ақпаратты қандай да бір мақсатта немесе қандай да бір нысанда не болмаса қандай да бір әдіспен үшінші тұлғаларға ашпауға не ұсынбауға (бермеуге) (Келісімнің осы бөліміне сәйкес мұндай ақпаратты жариялауға болатын жағдайларды есепке алмағанда);
9. Құпия ақпаратты Келісімнің кіріспесінде көрсетілгеннен басқа, қандай да бір мақсат үшін пайдаланбауға;
10. Құпиялылықты сақтауға мүмкіндік беретін барлық қажетті шараларды, оның ішінде өзіне тиесілі меншікті, маңызды құпия ақпаратқа қатысты қабылданатын шараларды қосқанда Құпия ақпараттың ашылуына жол бермеуге;
11. Құпия ақпаратты тек қана Шарт бойынша міндеттемелердің орындалуын қамтамасыз етуге тартылған тұлғаларға (жұмыскерлерге, Тараптардың үлестес тұлғаларына және олардың жұмыскерлеріне) сондай-ақ Келісімнің 2.3 тармағында көрсетілген, Құпия ақпаратты білуге тиісті және Келісімнің 1-Қосымшасына сәйкес нысан бойынша Құпия ақпаратты жарияламау туралы Міндеттемеге қол қою арқылы өзіне Құпия ақпаратты жарияламау туралы міндеттеме қабылдаған тұлғаларға ғана ашуға;
12. Құпиялылықты сақтауға қауіп төндіретін кез келген жағдайларды, сондай-ақ Қабылдаушы тарапқа белгілі болған, Құпия ақпараттың жариялануына/жылыстауына қатысты деректерді басқа Тарапқа тез арада хабарлауға міндетті.
	1. Тараптар Шарт бойынша өздеріне тиесілі міндеттемелерді орындауларына қажет болған жағдайда ғана Құпия ақпаратты өзінің жұмыскерлеріне, Үлестес тұлғаларына және олардың жұмыскерлеріне оларға Құпия ақпаратты жарияламау туралы міндеттемеге қол қойдырып барып қана беруге құқылы. Бұл ретте Тараптар бұл тұлғалардың әрекеттері үшін өзінің жасаған әрекеттері секілді жауапты болады.
	2. Тараптар Қазақстан Республикасының заңнамасында көзделген тәртіпте және негіздерде Құпия ақпаратты сұратуға уәкілетті мемлекеттік органдарға және олармен жасалған келісімдер (егер жасалған болса) негізінде оларға Құпия ақпаратты бергені үшін жауапты болмайды.
	3. Келісімнің осы бөлімінен басқа барлық өзге жағдайларда Тараптар Құпия ақпаратты үшінші тұлғаларға басқа Тараптан оны жариялауға болатындығы туралы жазбаша келісім алған соң барып қана жариялай алады.
	4. Егер Тарап Келісімнің 2.3 тармағына сәйкес Құпия ақпаратты заңды түрде жариялауға мәжбүр болса, Тарап тез арада және тиісті талапты орындамас бұрын басқа Тарапты бұл туралы хабардар етеді, ал басқа Тарап өз есебінен Құпия ақпаратты жариялауға жол бермеуге қатысты кез келген шараны қабылдауға құқылы. Сондықтан күмән туындамас үшін Тараптардың бірі заңды тәртіпте тиісті Құпия ақпаратты жариялауға мәжбүр болмайынша ешбір Құпия ақпарат Келісімнің осы бөліміне сәйкес жариялануға жатпайды.
	5. Қабылдаушы тарап, сондай-ақ Келісімнің 2.2 тармағында көрсетілген тұлғалар Жариялаушы тараптың сұрауы бойынша одан алынған, Құпия ақпаратты қамтитын құжаттар мен материалдардың барлық түпнұсқалары мен көшірмелерін және басқа да жеткізгіштерін Жариялапушы тарапқа немесе оның уәкілетті өкілдеріне қайтаруға міндеттеледі не болмаса Жариялаушы тараппен келісе отырып, оларды өз бетімен жоюға міндеттеледі.
13. **Құпия ақпаратты тапсыру**
	1. Құпия ақпаратты қабылдау және тапсыру мұндай ақпарат ауызшы берілген жағдайларды қоспағанда Құпия ақпаратты қабылдау-тапсыру актісі бойынша немесе Тараптар үшін өзара қолайлы және келісілген кез келген нысанда жүзеге асырылады.
	2. Құқпия ақпаратты алмасу үдерісі барысында Тараптарға көпшілік қолданатын/бөгде интернет-ресурстарды, пошталық сервистерді, файл айырбастаушыларды, мессенджерлерді және басқаларды пайдалануға, сондай-ақ құпия ақпаратты Тараптар мақұлдамаған электрондық пошта мекенжайларына, байланыс арналарына жолдауға жол берілмейді.
	3. Қор кастодианды және (немесе) сенімгер басқарушыны (атап айтқанда, Серіктестердің бірімен *Кастодиандық шартқа немесе Қор активтерін сенімгерлікпен басқару туралы шартқа қол қою*) таңдау аяқталған кейін 1 (бір) жұмыс күні ішінде Қабылдаушы тарап материалдық нысанға басылған бүкіл Құпия ақпаратты (Құпия ақпаратты қамтитын барлық түрдегі жеткізушілерді қосқанда) кез келген көшірмелерімен немесе үзінділерімен бірге қайтаруға немесе Жариялаушы тараптың тиісті келісімі бар болған жағдайда, Құпия ақпаратты жою Актісін толтыра отырып, оларды толығымен жоюға міндетті. Бұл ретте Актінің бір данасы Жариялаушы тарапқа беріледі.
14. **Тараптардың жауапкершілігі**
	1. Қабылдаушы тарап Келісім бойынша міндеттемелерін бұзған жағдайда, Қазақстан Республикасының заңнамасы мен Шарттың талаптарына сәйкес жауапты болады.
	2. Құпия ақпаратты жариялағаны немесе оны рұқсатсыз пайдаланғаны үшін Қабылдаушы тараптың кінәсі анықталған жағдайда, Жариялаушы тарап Келісім бойынша қабылданған міндеттемелерді бұзу нәтижесінде келтірілген нақты залалды өтеттіруге құқылы.
	3. Егер Құпия ақпарат:
15. Жариялаушы тарпаптың келісімімен жарияланған болса;
16. Қабылдаушы тарап Келісімде көзделген, Құпия ақпаратты сақтау туралы міндеттемені бұзбаса да көпшілікке қолжетімді болса;
17. Жариялаушы тараптан алғанға дейін-ақ Қабылдаушы тарапқа белгілі болған (бұл туралы Жариялаушы тарапқа міндетті түрде хабарлауы керек) және Қабылдаушы тарапқа Құпия ақпарат ретінде берілгенге дейін-ақ жарияланып қойылған болса, Қабылдаушы тарап жауапкершіліктен босатылады.
18. **Қолданылатын құқық және дауларды шешу**
	1. Келісім Қазақстан Республикасының заңнамасымен реттеледі.
	2. Келісімді орындауға байланысты туындаған келіспеушіліктер мен дауларды Тараптар келіссөздер жолымен шешеді.
	3. Тараптар келіссөздер жолымен келісімге және өзара тиімді шешімге келе алмаса, даулар Қазақстан Республикасының соттарында қаралады.
19. **Срок действия Соглашения**
	1. Келісім Серіктес Келісімге қосылу туралы өтінішті ұсынған күннен бастап Келісім күшіне енеді және 5 (бес) жыл бойы қолданыста болады.
20. **Басқа да ережелер**
	1. Келісім Тараптарға және олардың құқықтық мұрагерлері үшін орындауға міндетті болып табылады.
	2. Ешбір Тарап басқа Тараптың алдын ала жазбаша келісімінсіз Келісім бойынша қандай да бір құқықты немесе міндеттерді Үшінші тұлғаларға ұсынуға немесе беруге құқылы емес.
	3. Келісімге немесе Шартқа сәйкес (немесе байланысты) немесе Тараптардың бір-біріне жолдайтын барлық мәлімдемелері мен хабарламалары жазбаша түрде рәсімделуі тиіс және Тараптардың мақұлдауы бойынша мына мекенжайларға тапсырыс хатпен берілуі, шабарманмен жеткізілуі немесе Ақпаратты тасымалдаудың қаржылық автоматтандырылған жүйесі (АТҚАЖ) не болмаса басқа да байланыс арналарымен жолдануы тиіс.
	4. Құпия ақпаратты тапсыру барысында Тараптар оны шифрлеп немесе WinRar не WinZip бағдарламалары арқылы мұрағаттап қорғайды және міндетті түрде пароль (құпиясөз) қояды. Бұл ретте парольге және жасалатын архивтің форматына қатысты мынадай талаптарды орындау қажет:

1) архивтің форматы RAR/ZIP;

2) парольдің ұзындығы кемінде 14 таңбадан тұруы керек, пароль кем дегенде 4 (төрт) түрлі үлгідегі таңбалардан құралуы тиіс (жоғарғы регистрдегі латын әріптері, төменгі регистрдегі латын әріптері, цифр және басқа да арнайы таңбалар);

3) парольде қандай да бір мағыналық жүктеме болмауы керек;

4) Тараптардың өкілдері архивтердің парольдерін жарияламаулары тиіс.

* 1. Құпия ақпарат оны Жариялаушы тараптың меншігі болып табылады. Келісім немесе Құпия ақпараттың жарияланғаны туралы дерек Қабылдаушы тарапқа Құпия ақпаратқа қатысты қандай да бір құқықтың берілгенін білдірмейді.
	2. Тараптар Келісім бойынша өз аттарынан әрекет ететіндіктеріне кепілдік береді.

Құпиялылықты сақтау

туралы келісімге

1-Қосымша

*,*

**Құпия ақпаратты жарияламау туралы**

**МІНДЕТТЕМЕ**

Мен, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (ТАӘ (бар болса) толығымен жазылады), ЖСН \_\_\_\_\_\_\_\_\_\_\_\_\_\_\_\_\_\_\_\_\_\_ «Қазақстанның депозиттерге кепілдік беру қоры» АҚ-пен (бұдан әрі - Қор) жасалған *Кастодиандық шартқа немесе Қор активтерін сенімгерлікпен басқару шартына байланысты (бұдан әрі - Шарт)* жұмыстар аясында тартылған тұлғамын (\_\_\_«\_\_\_\_\_\_\_\_\_\_\_\_\_\_» қызметкерімен). Осы бойынша \_\_\_«\_\_\_\_\_\_\_\_\_\_\_\_\_\_» мен Қор арасында қол қойылған Құпиялылықты сақтау туралы келісімнің мазмұнымен танысқанымды және осыған байланысты өзіме мынадай МІНДЕТТЕМЕЛЕР алатынымды растаймын. Олар:

 – маған сеніп тапсырылған немесе Шарт бойынша міндеттемелерді орындауды қамтамасыз ету барысында және (немесе) өкілдермен (Қордың қызметкерлерімен) келіссөз жүргізу барысында маған белгілі болған, Құпия ақпаратты құрайтын мәліметтерді жарияламау;

– Қордың Құпия ақпаратын үшінші бір тұлғалар алуға әрекет еткен жағдайда, сондай-ақ Құпия ақпаратты жеткізгіштердің жоғалғаны, бүлінгені немесе жетіспейтіндігі олардың рұқсатсыз таралып кетуіне әкеп соғуы мүмкін болғандықтан, бұлар туралы жетекшіге тез арада хабарлау;

– Қордың маған берген Құпия ақпаратын ешбір басқа мақсаттарға, оның ішінде Қорға бәсекелестік әрекет ретінде залал келтіруі ықтимал және онымен шектелмейтін қызметтерге пайдаланбау.

Қазақстан Республикасының заңнамасына сәйкес бұл Міндеттемелерді орындамау және (немесе) бұзу қылмыстық, әкімшілік немесе азаматтық-құқықтық жауапкершілікке әкеп соғуы мүмкін екендігі маған белгілі.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ «\_\_\_\_\_» \_\_\_\_\_\_\_\_\_\_\_\_\_20\_\_\_ ж.